Silvas første internasjonale mesterskap var VM i Helsingfors 1983 hvor han ble utslått i semifinalen på 100 meter. Det samme skjedde i OL året etter. Hans første internasjonale mesterskapsmedalje ble bronsemedaljen på 200 meter i VM innendørs 1987 i Indianapolis. Senere samme år deltok han under VM utendørs i Roma, hvor han røk ut i kvartfinalen på 100 meter, og oppnådde fjerdeplass på 200 meter. Med tiden 20,22 var han bare seks hundredeler bak vinneren Calvin Smith.